open-index/open-wikipedia-markdown huggingface dataset:
Tämän hetken tähden

**Tämän hetken tähden** on Retropop-yhtyeen toinen studioalbumi. Albumi on julkaistu 26. elokuuta 2011.

Albumin on äänittänyt, miksannut ja tuottanut Tommi Ojala Ihannemedian studiolla Lempäälässä. Albumin on masteroinut MojoLabin Teemu Kinnunen ja albumin on julkaissut yhtyeen oma Pieni ja ihmeellinen levy-yhtiö.

## Kappaleet
#
#
#
#
#
#
#
#
#
#

## Kokoonpano
* Saila Ojala — laulu
* Tommi Ojala — syntikat, ohjelmointi
* Mika Ojalehto — rummut
* Olli Räsänen — kitara

## Arvostelut
* V2.fi: 

## Lähteet
301552 Alimenti

**301552 Alimenti** (aiemmin ) on Marsin ja Jupiterin välisellä alueella, asteroidivyöhykkeellä eli päävyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi M. Ory vuonna 2009. Kohde on nimetty Alessandro Alimentin (s. 1967) mukaan. 

Kohteen absoluuttinen magnitudi (H) on , kiertoradan eksentrisyys on  ja inklinaatio on . Kohde on lähimmillään Auringosta  ja etäisimmillään  astronomisen yksikön päässä. 

## Lähteet
*JPL Small-Body Database Browser: 301552 (2009 GA3) 
*IAU Minor Planet Center: Discovery Circumstances: Numbered Minor Planets 
*ABSOLUTE MAGNITUDE (H) 

### Viitteet
Selvagem Pequena

**Selvagem Pequena** kuuluu Selvagenssaariin. Selvagenssaaret ovat osa Portugalille kuuluvaa Madeiraa ja sijaitsevat noin 280 kilometriä Madeiran pääkaupungista Funchalista kaakkoon. Selvagem Pequena muodostaa Ilhéu de Foran sekä useiden pikkusaarten kanssa Selvagenssaarten eteläisen osan. Selvagem Pequena on Selvagem Granden jälkeen saariryhmän toiseksi suurin saari, vaikkakin huomattavasti pienempi, noin 0,3 neliökilometriä. Saaren korkein kohta Pico do Veado kohoaa 49 metrin korkeuteen merenpinnasta saaren ollessa muuten suhteellisen matala.

## Lähteet
Suurnopeuskamera

**Suurnopeuskamera** on videokamera joka kuvaa erittäin suurella kuvataajuudella ja kuvaustulos esitetään hidastettuna katsojalle. Suurnopeuskamerat kuvaavat tyypillisesti yli 1000 kuvaa sekunnissa ja kuvat talletetaan digitaaliseen muistiin josta se voidaan toistaa.

Englantilainen valokuvaaja Eadweard Muybridge käytti vuonna 1870 riviä tavallisia valokuvakameroita kuvaamaan hevosen liikkumista. Kehitys siirtyi ensin elokuvakameran kautta nykyisin käytettäviin digitaalikameroihin joita alettiin käyttää 1970-luvulta lähtien.

Suurella nopeudella kuvattaessa voidaan tutkia fysikaalisia ilmiöitä ja nopeuksia. Vuonna 2011 suurimmat mahdolliset kuvausnopeudet ovat yli miljoona kuvaa sekunnissa .

## Katso myös
*Maalikamera

## Lähteet

## Aiheesta muualla
Molly Moon

**Molly Moon** on brittiläisen kirjailijan Georgia Byngin kirjoittama kirjasarja. 
Siihen kuuluvat teokset:
**[[Molly Moon - Hervoton hypnoosiseikkailu]]*, 2003 (Molly Moon's Incredible Book of Hypnotism)
**Molly Moon ja tajuton timanttitemppu*, 2004 (Molly Moon Stops the World)
**Molly Moon ja arvaamaton aikamatka*, 2006 (Molly Moon's Hypnotic Time-Travel Adventure)
**Molly Moon, Micky Minus ja ajatuskone*, 2007 (Molly Moon, Micky Minus and the Mind Machine)

## Juoni

***[[Molly Moon - Hervoton hypnoosiseikkailu]]**

**Molly Moon ja tajuton timanttitemppu**
Kirjasarjan toisessa osassa Molly asuu New Yorkissa ja käyttää ansiatsemiaan rahoja orpokodin korjaamiseen. Kirjan alussa, Mollyn kilpailija, Davina Nuttel kaapataan. Molly matkustaa Los Angelesiin ja huomaa, että timanttikaulakoru hänen kaulansa ympärillä mahdollistaa ajan pysäyttämisen. Pian Mollylle selviää salajuoni, jossa pyritään käyttämään hypnoosia vallan saamiseen, ja Molly pyrkii estämään tämän.
Kirjan lopussa Molly löytää oikeat vanhempansa, Lucy Loganin ja miljonääri Primo Cellin.

**Molly Moon ja arvaamaton aikamatka**
Sarjan kolmannessa osassa Molly yrittää totutella elämäänsä miljonäärin tyttärenä ja yrittää tutustua äitiinsä, jota ei ole nähnyt 11 vuoteen. Pian Mollyn koira, Petula katoaa ja selvittäessään Petulan olinpaikkaa Molly ja hänen ystävänsä Rocky joutuvat 1870-luvun Intiaan, jossa hän tapaa ensimmäisen ja toisen kirjan konnan, joka yrittää vaikuttaa tulevaisuuteen. 1870-luvulla Molly tutustuu Ojas-nimiseen poikaan, joka yrittää auttaa häntä. Kirjan lopussa Mollylle selviää, että hänellä on kaksoisveli nimeltä Minus.

**Molly Moon, Micky Minus ja ajatuskone**
Molly Moon haluaa löytää kaksoisveljensä Minuksen ja tuoda tämän kotiin. Tämän takia hän matkustaa ajassa taaksepäin koiransa Petulan ja ystävänsä Rockyn kanssa. Heille selviää, että Minus onkin 500 vuoden päässä tulevaisuudessa. Molly ja Rocky matkustavat tulevaisuuteen, jossa he yrittävät pelastaa Minuksen.

## Lähteet
*WSOY:n kotisivut
*Kirjailijan kotisivut (englanniksi)
Esko Sahlstedt

**Esko Sahlstedt** (21. lokakuuta 1945 Forssa – 21. marraskuuta 2022) oli suomalainen jääkiekkovalmentaja. Suomen pääsarjassa hän valmensi Rauman Lukkoa. Hän valmensi myös Lukon junioreissa poikansa ikäluokkaa (1973 syntyneitä) ja he saavuttivat C-nuorten Suomen mestaruuden vuonna 1989.

Hänen poikansa Kalle ja Reeti Sahlstedt ovat molemmat pelanneet jääkiekkoa Rauman Lukossa. Kalle Sahlstedt, joka on pelannut myös maajoukkueessa, toimii Lukon urheilutoimenjohtajana.

## Tilastot

## Lähteet

## Aiheesta muualla
*
577 Rhea

**577 Rhea** on Marsin ja Jupiterin välisellä alueella, asteroidivyöhykkeellä eli päävyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi Max Wolf vuonna 1905. Pikkuplaneetta sai nimensä kreikkalaisen mytologian titaani Rhean mukaan. Ennen kuin tämä asteroidi sai oikean nimensä, se tunnettiin tunnuksella **1905 RH**. Tunnuksen kirjaimet ovat saattaneet vaikuttaa pikkuplaneetan nimen valintaan. Tätä päävyöhykkeen asteroidia ei pidä sekoittaa yhteen Saturnus-planeetan kuista, jonka nimi on myös Rhea. Pikkuplaneetta Rhean läpimitta on noin 40 kilometriä ja pyörähdysaika noin 12,27 tuntia.

## Katso myös
*106 Dione
*1809 Prometheus
*1810 Epimetheus

## Lähteet
*JPL Small-Body Database Browser: 577 Rhea (1905 RH) 
* 
*IAU Minor Planet Center: Discovery Circumstances: Numbered Minor Planets 
*ABSOLUTE MAGNITUDE (H) 
*Numbered minor planets
Makemake (mytologia)

**Makemake** oli Pääsiäissaaren eli *Rapa Nuin* ylijumala, ensimmäisten ihmisten luoja ja hedelmällisyyden jumala. Pääsiäissaaren jättiläismäiset patsaat saattavat liittyä hänen palvontamenoihinsa.  Makemake oli myös meren jumala, ja hänen pyhä eläimensä oli sinimerietana

Makemake on suosittu aihe saarelta löytyneissä kalliopiirroksissa.

## Lähteet
* Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. 
### Viitteet
Sakari Räsänen

**Antti Sakari Räsänen** (31. toukokuuta 1935 Heinävesi – 19. helmikuuta 1993 Tuusula) oli suomalainen journalisti ja kirjailija. Sakari Räsänen työskenteli aluksi Viikkosanomissa, jossa lehden valokuvaajien vakava suhtautuminen työhönsä innosti häntä. Hän teki juttuja samalla myös Sanoma Oy:n muihin lehtiin. Ura jatkui Helsingin Sanomissa, jossa hän kirjoitti sunnuntai- ja lauantainumeroihin sekä Kuukausiliitteeseen. 

## Kirjat
*
*
*
*
*
*

## Toimitettu kirja
*

## Kirjoitukset kokoomateoksissa
*
*
* (Luvut "Miksi piti tehdä perinnekirja?", "Anna Antti ahvenia, Pekka pieniä kaloja...", "Viimeinen kaskihalme" ja "Lähtö kotikylästä")
*

## Televisiodokumentin käsikirjoitus
**Stuka*. Kirjoitettu yhdessä Kauko Vuorensolan kanssa. Yle TV1, 1986.

## Lähteet
Backstreet Dreams

**Backstreet Dreams** on Blue Systemin studioalbumi vuodelta 1993. Se oli parhaimmillaan Saksan listoilla sijalla 5.

## Kappaleet
Kaikki kappaleet kirjoittanut Dieter Bohlen.
# 
# 
# 
# 
# 
# 
# 
# 
# 
# 
#
Lukáš Rosol

**Lukáš Rosol** (s. 24. heinäkuuta 1985 Brno) on tšekkiläinen tennispelaaja. Parhaimmillaan hän on ollut kaksinpelissä ATP-listan sijalla 26 syyskuussa 2014. Hän on voittanut urallaan yhden ATP-turnauksen kaksinpelissä ja yhden nelinpelissä. Hänen valmentajanaan toimii entinen tennispelaaja Ctislav Doseděl.

Grand Slam -turnauksissa Rosol on päässyt parhaimmillaan kolmannelle kierrokselle Ranskan avoimissa 2011, Wimbledonissa 2012 ja 2015 sekä Australian avoimissa 2016. Ranskan avoimissa 2011 hän pääsi karsintojen kautta mukaan turnauksen pääsarjaan, ja voitti pääsarjassa kaksi ensimmäistä kierrosta viidessä erässä, toisen niistä maailmanlistan sijalla kahdeksan ollutta Jürgen Melzeriä vastaan luvuin 6–7(4), 6–4, 4–6, 7–6(3), 6–4. Kolmannella kierroksella hän hävisi neljässä erässä Juan Ignacio Chelalle. Wimbledonissa 2012 hän teki jättiyllätyksen voitettuaan toisella kierroksella viisieräisessä ottelussa Rafael Nadalin.

## Lähteet

## Aiheesta muualla
* Lukáš Rosol profiili ATP:n kotisivuilla
3-monoasetyylimorfiini

**3-Monoasetyylimorfiini** (3-MAM) tai 3-asetyylimorfiini on yksi heroiinin kolmesta metaboliitista,  se on niistä vähiten aktiivinen. Toiset kaksi ovat morfiini ja 6-monoasetyylimorfiini (6-MAM), joka on näistä aktiivisin.

Johtuen asetyyliryhmästä 3-kohdassa 3-MOM reagoi heikosti μ-opioidireseptoriin.

Sulfaattina (*3-O-Asetyylimorfiini-6-O-sulfaatti*, C19H23NO7S), missä 6-OH on vaihdettu 6-O-SO3, se voi toimia potenttina morfiinijohdannaisena, jolla on kipualievittäviä ominaisuuksia.

## Lähteet

## Aiheesta muualla
* O(3)-monoacetylmorphine - Compound Summary Pubchem
*Kyoto Encyclopedia of Genes and Genomes (KEGG): 3-Acetylmorphine
Like a Hurricane (C. C. Catchin albumi)

**Like a Hurricane** on C.C. Catchin vuonna albumi vuodelta 1987. Kuten edeltäjänsä, tämäkin albumi menestyi hyvin Euroopassa ja monet sen kappaleet ovat erittäin tunnettuja.

## Kappaleet
# "Good Guys Only Win In Movies" - 5:45
# "Like a Hurricane" - 3:16
# "Smoky Joe's Café" - 3:44
# "Are You Man Enough" - 3:39
# "Don't Be a Hero" - 3:35
# "Soul Survivor" - 5:12
# "Midnight Gambler" - 4:29
# "Don't Wait Too Long" - 3:25
# "Dancing in Shadows" - 3:36
Welcome to the Heartbreak Hotel

**Welcome to the Heartbreak Hotel** on C. C. Catchin toinen albumi vuodelta 1986. Albumin kappaleet on kirjoittanut tuottaja Dieter Bohlen, ja siitä tuli menestyksekäs julkaisu ympäri Eurooppaa.

## Kappaleet
# 
# 
# 
# 
# 
# 
# 
# 
# 
#
Carlos Berlocq

**Carlos Alberto Berlocq** (s. 3. helmikuuta 1983 Chascomus) on argentiinalainen tennispelaaja. Parhaimmillaan hän on ollut kaksinpelissä ATP-listan sijalla 37 maaliskuussa 2012 ja nelinpelissä sijalla 50 kesäkuussa 2011. Hän on voittanut yhden ATP-turnauksen sekä kaksinpelissä että nelinpelissä.

Grand Slam -turnauksissa Berlocq on päässyt parhaimmillaan toiselle kierrokselle Australian avoimissa, Ranskan avoimissa sekä Yhdysvaltain avoimissa.

## Tennisura
Ensimmäisen ATP-tason ottelunsa kaksinpelissä Berlocq voitti Miamin Masters-turnauksessa maaliskuussa 2006, jossa hän voitti avauskierroksella Donald Youngin puhtaasti 6–0, 6–0. Toisella kierroksella hän puolestaan hävisi James Blakea vastaan 0–6, 0–6. Heinäkuussa hän selviytyi puolivälieriin Sopotin ATP-turnauksessa, jossa hän voitti Philipp Kohlschreiberin ja Lukáš Dlouhýn. Puolivälierissä hän hävisi Nikolai Davydenkolle. Toisen puolivälieräpaikkansa urallaan hän saavutti Viña del Marin turnauksessa vuonna 2007, jossa hän voitti ensimmäisellä kierroksella Gastón Gaudion. Puolivälierissä hän hävisi Martín Vassallo Argüellolle. Berlocq voitti ensimmäisen ottelunsa Grand Slam -turnauksessa, kun hän päihitti Ranskan avointen ensimmäisellä kierroksella Julien Benneteaun. Toisella kierroksella hän hävisi Potito Staracelle. Kesäkuussa hän saavutti uransa toistaiseksi suurimman voiton, kun hän voitti maailmanlistan sijalla 18 olleen Juan Carlos Ferreron.

Nelinpelissä Berlocq pääsi ensimmäisen kerran ATP-turnauksen loppuotteluun Umagin turnauksessa Fabio Fogninin parina. Hän saavutti ensimmäisen ATP-turnausvoittonsa vuonna 2010, kun hän voitti Eduardo Schwankin kanssa Stuttgartin turnauksen. Vuonna 2011 hän pääsi välieriin Rooman Mastersissa Jarkko Niemisen kanssa ja loppuotteluun Moskovan turnauksessa David Marreron kanssa.

## Lähteet

## Aiheesta muualla
* Carlos Berlocq profiili ATP:n kotisivuilla
Miesten viisiottelu Kalevan-ottelussa 1910

Viisiottelu oli **yleisurheilun SM-kisoissa** ohjelmassa ensimmäistä kertaa kesällä 1910. Pituushypyssä ja heittolajeissa sallittiin kilpailijoille vain yksi yritys kummaltakin puolelta. Tulos määräytyi yhteistuloksen perusteella. Kokonaiskilpailussa laskettiin kussakin kilpailussa saavutetut sijaluvut yhteen. Neljän lajin jälkeen viisi parasta urheilijaa kelpuutettiin painiin, mutta näistäkin Kukko ja Halme luopuivat sovinnolla. Mestariksi urheili Tampereen Pyrintöä edustanut Urho Aaltonen.

## Lopputulokset

Lajit järjestyksessä: pituushyppy, keihäänheitto, kiekonheitto, 190 m juoksu ja paini.

## Lähteet

* 06.07.1910 Viipurin Sanomat no 76
8 mm – kahdeksan millimetriä

**8 mm – kahdeksan millimetriä** () on vuonna 1999 ensi-iltansa saanut yhdysvaltalais-saksalainen jännityselokuva. Elokuvan on ohjannut Joel Schumacher, ja sen pääosissa esiintyvät Nicolas Cage, Joaquin Phoenix, James Gandolfini,  Peter Stormare ja Anthony Heald. 

## Juoni
Elokuvassa Nicolas Cage on yksityisetsivä Tom Welles, joka saa tehtäväkseen selvittää osavaltion rikkaimpiin kuluneen liikemihen jäämistöstä hänen leskensä rouva Christian (Myra Carter) löytämän snuff-elokuvan aitous. Welles saa selvitettyä että elokuva on tehty 6–7 vuotta aiemmin, ja että siinä esiintyneen tytön nimi on Mary Anne Mathews (Jenny Powell) ja joka on kadonnut vuonna 1993. Welles löytää sen jälkeen hänen äitinsä Janetin (Amy Morton) jolta saa selville, että tyttö karkasi kotoa, ja seuraa hänen jälkiään Hollywoodiin.

Elokuvan sai jatko-osan vuonna 2005 *[[8 mm 2]]*, joka julkaistiin suoraan videolle.

## Näyttelijät

Lähde: 

## Lähteet

## Aiheesta muualla
* 
*
Tramlink

**Tramlink** (alkujaan **Croydon Tramlink**) on vuonna 2000 avattu raitiotiejärjestelmä Suur-Lontoon eteläosassa Yhdistyneessä kuningaskunnassa.

## Linjat
Tramlink koostuu neljästä linjasta, joiden varrella on 39 pysäkkiä ja joiden yhteispituus on 28 kilometriä. Seitsemältä pysäkiltä on vaihtoyhteys National Railin palveluihin. Lontoon metroon on vaihtoyhteys ainoastaan Wimbledonissa. Overground-paikallisjunajärjestelmään pystyy vaihtamaan West Croydonin pysäkillä. Raitiovaunuvuorot liikennöidään Bombardierin valmistamilla Flexity Swift CR4000- sekä Stadlerin Variobahn -matalalattiavaunuilla. Viides linja on suunnitteilla.

## Lähteet
* London Trams - Transport for London 
* Croydon Tramlink - The Unofficial Site 
### Viitteet

## Aiheesta muualla
*Tramlink Lontoon liikennelaitoksen sivuilla
Arbaaz Khan

**Arbaaz Khan** (s. 4. elokuuta 1967 Bombay, Maharashtra) on intialainen näyttelijä, elokuvatuottaja ja -ohjaaja. Hän on työskennellyt pääasiassa hindinkielisissä elokuvissa. Hän toimi tuottajana elokuvassa *[[Dabangg]]* (2010), josta tuli suuri menestys. Khan myös tuotti ja ohjasi elokuvan jatko-osan, *[[Dabangg 2]]:n* (2012).

## Perhe
Arbaaz Khan on elokuvakäsikirjoittaja Salim Khanin ja tämän ensimmäisen vaimon Salman toiseksi vanhin poika. Hänen veljiään ovat tunnettu näyttelijä Salman Khan ja näyttelijä-tuottaja Sohail Khan. Hänellä on myös kaksi sisarta, Alvira ja Arpita. Näyttelijä Helen on hänen äitipuolensa.

Khan meni naimisiin malli ja näyttelijä Malaika Aroran kanssa vuonna 1998. Heidän poikansa Arhaan syntyi vuonna 2002. Khan ja Arora muuttivat erilleen vuonna 2016 ja avioero astui voimaan vuonna 2017.

## Filmografia
### Näyttelijä

### Tuottaja

### Ohjaaja

## Lähteet

## Aiheesta muualla

* 
* 
* Arbaaz Khan Twitterissä
Frictional Games

**Frictional Games** on ruotsalainen videopelien kehittämiseen keskittynyt yritys. Vuonna 2006 perustettu yritys sijaitsee Helsingborgissa, Ruotsissa. Yrityksen johtohenkilöitä ovat Thomas Grip ja Jens Nilsson. Muita yrityksen avainhenkilöitä ovat Mikko Tarmia, joka vastaa musiikista ja Tom Jubert, joka vastaa tarinan suunnittelusta. *Penumbra Overturen* Linux- ja Mac OS X -käännökset on tehnyt Edward Rudd.

Frictional Games on kehittänyt *[[Penumbra (pelisarja)|Penumbra]]*-pelisarjan, julkaissut ja kehittänyt ** -pelin, sekä julkaissut sen jatko-osan, *in*. Studion uusin pelijulkaisu on scifi-kauhupeli *[[Soma (videopeli)|Soma]]*. Yrityksen pelit ovat olleet lajityypiltään seikkailu- ja selviytymiskauhupelejä, mutta he ovat myös avoinna muille lajityypeille ja ideoille.

## Lähteet

## Aiheesta muualla
*Yrityksen verkkosivut
Philippe de Clermont

**Philippe de Clermont** (1831–1921) oli ranskalainen kemisti, joka syntetisoi ensimmäisen organofosfaattiryhmän antikoliiniesteraasin; tetraetyylipyrofosfaatin (TEPP) yhdessä venäläisen Wladimir P. Moshninin kanssa. Hän työskenteli Charles-Adolphe Wurtzin laboratoriossa Pariisissa.

## Lähteet
Thomas Fraser

**Thomas Richard Fraser** (1841–1920) oli brittiläinen lääkäri ja farmakologi. Hänet tunnetaan etenkin kalabarpapujen kemiaan liittyvistä tutkimuksistaan.

Fraser opiskeli Edinburghin yliopistossa ja valmistui tohtoriksi 1862. Hän toimi 1869 lääketieteen apulaisprofessorina RIE:ssä (*Edinburgh Royal Infirmary*). Vuonna 1877 hän oli jäsenenä arktisessa retkikunnassa ja myöhemmin samana vuonna hänet nimitettiin lääketieteen professoriksi Edinburghin yliopistossa. Vuonna 1880 hänet nimitettiin lääketieteellisen tiedekunnan dekaaniksi.

## Julkaisuja
* *The antagonism between the actions of active substances*; British Medical journal, 1872
* 
* *On the connexion between chemical constitution and physiological action*; ibidem XXV
* *On Stropanthus hispidus*; ibidem XXXV
* *An investigation into some previously undescribed tetanic symptoms produced by atropia in cold-blooded animals*
* ''Strophanthus hispidus: its Natural History, Chemistry and Pharmacology. Transactions of the Royal Society of Edinburgh, Vol. XXXV, 955-1028
Helsingin herra

**Helsingin herra** on suomalainen televisiosarja, jonka ensiesitys oli MTV3-kanavalla 7. helmikuuta 2012. Sarjassa pääosia näyttelevät Iikka Forss, Iina Kuustonen ja Antti Luusuaniemi.

Sarja kertoo pohjalaisesta Markusta (Iikka Forss), joka lähtee Helsinkiin, kun hänen vanha tyttöystävänsä Sari (Malla Malmivaara) menee naimisiin toisen (Juha-Pekka Mikkola) kanssa. Helsingissä Markku tapaa suositun pop-laulajan, Maisan (Iina Kuustonen).

*Helsingin herran* käsikirjoittajina toimivat Mikko Pöllä, Laura Suhonen ja Markus Mäkelä ja sen ohjaajina ovat Aleksi Salmenperä ja Anders Engström. Sarjan viimeinen jakso esitettiin 24. huhtikuuta 2012. Sarjan tunnusmusiikkina toimi Chisun kappale ”Frankenstein”.

Sarja julkaistiin DVD:llä elokuussa 2012.

## Rooleissa

**Tuotantoryhmä:**
*Tarja Ahava (tuottaja)
*Mikko Pöllä (tuottaja/käsikirjoittaja)
*Roope Lehtinen (vastaava tuottaja)
*Sarita Harma (vastaava tuottaja)
*Aleksi Salmenperä (ohjaaja)
*Anders Engström (ohjaaja)
*Laura Suhonen (käsikirjoittaja)
*Markus Mäkelä (käsikirjoittaja)
*Ilkka Hesse (leikkaaja)
*Markku Pätilä (lavastaja)
*Heikki Färm (kuvaaja)
*Moskito Television (tuotantoyhtiö)

## Jaksot

|}

## Vastaanotto

1 Katsojaluvuissa on otettu huomioon ajassa siirretty katselu ensiesitystä seuranneen seitsemän vuorokauden aikana.
2 Listasijoituksissa on otettu huomioon kustakin ohjelmasta vain eniten katsottu lähetys.

Sarjan avausjakso "Henkipatto" esitettiin ensi kerran 7. helmikuuta 2012. Se keräsi yhteensä 887 000 katsojaa ja oli viikon kuudenneksi katsotuin televisio-ohjelma. MTV3:n listoilla se ylsi toiseksi *[[Putous|Putouksen]]* jälkeen.

## Lähteet
### Viitteet

## Aiheesta muualla
* Ohjelman kotisivut
Friedrich Jolly

**Friedrich Jolly** (24. marraskuuta 1844 – 4. tammikuuta 1904) oli saksalainen neurologi ja psykiatri, joka oli kotoisin Heidelbergistä. Hän oli fysiologi Philipp von Jollyn (1809–1884) poika.

Friedrich Jolly opiskeli lääketiedettä Göttingenin Georg-August-yliopistossa Georg Meissnerin (1829–1905) oppilaana ja sai 1867 tohtorin arvon. Vuonna 1868 hänestä tuli Bernhard von Guddenin (1824–1886) ja Hubert von Grasheyn (1839–1914) apulainen psykiatrisessa sairaalassa Werneckissä ja vuonna 1870 Franz von Rineckerin (1811–1883) apulainen Juliusspital Würzburgissa.
Isoritarinkannus

**Isoritarinkannus** on (*Delphinium elatum*) on näyttäväkukkainen, myrkyllinen leinikkikasvi. Sitä viljellään yleisesti myös koristekasvina.

## Ulkonäkö ja koko

Monivuotinen isoritarinkannus kasvaa 50–170 cm korkeaksi. Varsi on pysty, kalju tai yläosastaan niukkakarvainen. Isokokoiset lehdet ovat pitkin vartta. Lehtilapa on herttatyvinen ja 3–5-jakoinen; liuskat ovat melko leveitä ja toistamiseen liuskaisia tai hampaisia. Kukinto on terttumainen ja harsu, ja voi olla joko haaraton tai haarova. Siniset kukat ovat vastakohtaisia ja 1,5–3 cm leveitä. Verhiö on viisilehtinen ja teriömäinen. Ylin verholehti on kannuksellinen, kannus on 12–20 mm pitkä. Teriö on nelilehtinen, terälehdet ovat verholehtiö pienempiä. Kaksi ylempää terälehteä on mesilehtiä ja niiden yhteinen kannus on verholehden kannuksen sisällä. Kaksi alempaa terälehteä eivät ole mesilehtiä, niiden kynsi on pitkä ja kapea, lapa pyöreähkö ja tavallisesti väriltään mustahko tai sininen. Suomessa isoritarinkannus kukkii heinä-elokuussa. Kukinnan jälkeen kukkiin kehittyy kolme 14–20 mm pitkää tuppiloa. Laji leviää myös vahvojen juurakoiden varassa, joiden avulla se saattaa muodostaa laajoja kasvustoja.

Isoritarinkannus muistuttaa varsinkin lehdiltään jonkin verran toisia leinikkikasvilajeja, ukonhattuja.

## Levinneisyys
Luonnonvaraisena isoritarinkannusta kasvaa Euroopassa Alpeilla, Karpaateilla ja Tatravuoristossa, toisaalta Luoteis- ja Keski-Venäjällä sekä paikoitellen eri puolilla Siperiaa. Viljelykarkulaisena se on levinnyt lähinnä Fennoskandiaan ja Baltiaan. Suomessa isoritarinkannusta voi tavata harvinaisena uustulokkaana koko maasta.

## Elinympäristö
Alkuperäisellä levinneisyysalueellaan isoritarinkannus on vuoristojen ja lehtojen kasvi. Suomessa isoritarinkannusta kasvaa luonnossa toisinaan viljelyjäänteenä tai -karkulaisena kaatopaikoilla ja pihojen reunusmetsissä. Se saattaa esimerkiksi rehottaa suurina kasvustoina vanhoilla huvilatonteilla. Luonnonympäristöihin kasvi ei Suomessa kuitenkaan leviä.

## Käyttö
Isoritarinkannus on vanha ja yleinen puutarhojen koristekasvi. Esimerkiksi Oulussa sitä tiedetään kasvatetun ainakin 1800-luvun puolivälistä alkaen. Nykyään lajista viljellään useita risteymäperäisiä lajikkeita.

## Lähteet
* *Oulun kasvit. Piimäperältä Pilpasuolle.* Toim. Kalleinen, Lassi & Ulvinen, Tauno & Vilpa, Erkki & Väre, Henry. Luonnontieteellinen keskusmuseo, Kasvimuseo, Norrlinia 11 / Oulun kaupunki, Oulun seudun ympäristövirasto, julkaisu 2/2005. Yliopistopaino, Helsinki 2005.
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.

### Viitteet

## Aiheesta muualla
* Laji.fi: Isoritarinkannus (''Delphinium elatum'')
* Kasviatlas 2018: Isoritarinkannuksen (''Delphinium elatum'') levinneisyys Suomessa
* Luontoportti: Isoritarinkannus (''Delphinium elatum'')
* Pohjolan kasvien pauloissa: ''Delphinium elatum'' - isoritarinkannus
* United States Department of Agriculture (USDA): ''Delphinium elatum''
Lowkey

**Lowkey** (Oikealta nimeltään Kareem Dennis) (s. 23. toukokuuta 1986) on englantilainen aktivisti ja hip hop -artisti. Hän on puoliksi irakilainen. Vuonna 2013 Lowkey jätti hip hop -uransa keskittyäkseen opiskeluihinsa, jonka jälkeen hän ei ole julkaissut uutta materiaalia.

## Diskografia
**[[Dear Listener]]* (2009)
**[[Soundtrack to the Struggle]]* (2011)

### Mixtapet
**Key to the Game, Vol. 1* (2003)
**Key to the Game, Vol. 2* (2004)
**Key to the Game, Vol. 3* (2005)

## Lähteet
Yohan Cabaye

**Yohan Cabaye** (s. 14. tammikuuta 1986 Tourcoing, Ranska) on ranskalainen uransa päättänyt jalkapalloilija. Hän oli pelipaikaltaan puolustava keskikenttäpelaaja. Hän edusti helmikuussa 2021 päättyneellä ammattilaisurallaan kotimaassaan vuosina 2004–2011 Lilleä, vuosina 2014–2015 Paris Saint-Germainia sekä vuosina 2019–2021 AS Saint-Étienneä. Kotimaansa lisäksi hän pelasi vuosina 2011–2014 ja 2015–2018 Englannin Valioliigan Newcastle Unitedissa ja Crystal Palacessa sekä vuonna 2018 arabiemiraattilaisessa Al-Nasrissa.

Cabaye pelasi vuosina 2010–2016 Ranskan maajoukkueessa 48 ottelua ja edusti maataan kolmissa arvokilpailuissa: vuoden 2012 EM-kilpailuissa, vuoden 2014 MM-kilpailuissa sekä vuoden 2016 EM-kilpailuissa, joissa Ranska saavutti hopeaa. Hän teki maaotteluissaan neljä maalia: ensimmäisen 15. kesäkuuta 2012 EM-kilpailuissa Ukrainaa, toisen 11. lokakuuta 2013 ystävyysottelussa Australiaa, kolmannen 8. kesäkuuta 2014 ystävyysottelussa Jamaikaa ja neljännen 8. lokakuuta 2015 ystävyysottelussa Armeniaa vastaan.

## Lähteet
Douglas Argyll Robertson

**Douglas Moray Cooper Lamb Argyll Robertson** (1837–3. tammikuuta 1909) oli skotlantilainen oftalmologi ja kirurgi.

Hän suoritti loppututkintonsa St Andrewsin yliopistossa vuonna 1857 ja lähti sen jälkeen Berliiniin opiskelemaan Albrecht von Graefen (1828–1870) alaisuudessa. Suurin osa lääkärin työstä kului Edinburghissa silmäkirurgina ja Edinburghin yliopiston alaisessa ERI:ssä (*Edinburgh Royal Infirmary*) oftalmologian opettajana. Hän toimi vähän aikaa Viktorian ja Edvard VII:n silmäfysiologina.

Robertson tutki vuonna 1863 fysostigmiiniä, joka on afrikkalaisessa kalabarpavussa esiintyvä alkaloidi. Hän myös oikeellisesti arvioi siinä olevan ainesta hyvin tärkeäksi lääkkeeksi silmäsairauksien hoidossa. Robertson kuvasi myös Argyll Robertsonin pupillina tunnetun neuroluesin aiheuttaman sairauden.
Fluostigmiini

**Fluostigmiini** eli **di-isopropyylifluorofosfaatti** (**DFP**, **DIFP**) on organofosfaatteihin kuuluva antikoliiniesteraasi, jota käytetään lääkkeenä ja hyönteismyrkkynä. Se on väritöntä, öljyistä nestettä, joka on stabiilia, mutta hydrolysoituu nopeasti joutuessaan kosteuteen.

## Aiheesta muualla
*DrugBank: Isoflurophate 
*PubChem: Isoflurophate 
*Kyoto Encyclopedia of Genes and Genomes (KEGG): Diisopropyl fluorophosphate
Tela (Honduras)

**Tela** on kunta ja kaupunki Hondurasin pohjoisrannikolla Atlántidan departementissa. Se sijaitsee Karibianmeren rannikolla, ja se on Hondurasin vanhin espanjalaisten perustama kaupunki. Kaupungissa oli vuoden 2010 arvion mukaan 35&nbsp;178 asukasta.

## Maantiede ja kaupunkikuva
Tela sijaitsee Telanlahden pohjukassa, ja kaupungin halkaisee Telajoki, jonka itäpuolella on Tela Vieja ja länsipuolella Tela Nueva. Kaupungin keskusta Tela Nuevassa on tiiviisti rakennettu. Telaa ympäröi kolme kansallispuistoa, Punta Izopon ja Jeanette Kawasin kansallispuisto ja garifunojen kyliä, joihin toivotaan turismia. Kohteisiin johtaa kaupungista päällystämättömät tiet, ja hotelleja on rakennettu. Ilmasto määritellaan Köppenin luokituksessa trooppiseksi sademetsäksi, jossa sataa paljon ja usein, ja vuorokautinen säätilan vaihtelu on voimakkaampaa kuin vuotuinen vaihtelu.

## Historia

Espanjalainen konkistadori Cristóbal de Olid perusti Telan 3. toukokuuta 1524, joka oli Pyhän ristin juhlapäivä. Kaupunki saikin nimekseen Triunfo de la Cruz, ja Olid julisti sen aluksi itsenäiseksi siirtokunnaksi. Myöhemmin nimeä lyhennettiin käytännössä muotoon "T de la +", ja vuoteen 1829 mennessä sitä oli alettu kutsua Telaksi. Triunfo de la Cruz jäi kuitenkin elämään paikkakunnan nimistössä, sillä yhtä alueen kukkuloista kutsutaan edelleen sillä nimellä.

Lähistöllä oli paaluasutteinen intiaaniasutus Tehuacan, jossa oli muun muassa vesi- ja ruokavaroja. Intiaaniväestöstä kerrotaan, että he olivat taitavia purjehtijoita Hondurasinlahdella.

Merirosvoja oli usein liikkeellä Telanlahdella 1500-luvun lopulla väijymässä espanjalaisia laivoja, joissa saattoi olla kultaakin lastina.

Aivan 1700-luvun lopulla garifunoja siirrettiin Saint Vincentiltä Roatan-saarelle, josta he levittäytyivät Hondurasin pohjoisrannikkoa pitkin ja sittemmin espanjalaistettiin, ja Tela on pitkälti heidän aikaansaannoksena.

Systemaattinen banaaninviljely alkoi Telan seudulla 1800-luvun lopulla aluksi pienimuotoisena. Satama ja rautatie aiheuttivat mullistavan muutoksen paikkakunnalla. Telasta tuli 1900-luvun alussa merkittävä satamakaupunki, jonka kautta kuljetettiin banaaneita. Satamaa käytti ensin Tela Railroad Company vuodesta 1912 ja sitten United Fruit Company. Banaaniplantaaseista tuli alueen talouden tukiranka aina vuoteen 1976, jolloin Tela Railroad Companyn päämaja siirrettiin La Liman kaupunkiin. Sen jälkeen Telassa on keskitytty kehittämään matkailua, maanviljelyä ja karjankasvatusta.

## Lähteet
*

### Viitteet

## Aiheesta muualla

*Telan kaupungin sivut  
*Telan turismikamari
Ludwig Laqueur

**Ludwig Laqueur** (25. heinäkuuta 1839–20. huhtikuuta 1909) oli saksalainen silmälääkäri, joka syntyi Festenbergissä Sleesiassa.

Laqueur opiskeli lääketiedettä Breslaussa ja Berliinissä ja valmistui tohtoriksi vuonna 1860. Vuosina 1863–1869 hän työskenteli Richard Liebreichin assistenttina silmätautisairaalassa Pariisissa. Vuonna 1873 hänestä tuli apulaisprofessori Strasbourgin yliopistoon, jossa hän sai täydet professorinvaltuudet 1877.

Laqueur tunnetaan fysostigmiiniä – kalabarpavussa esiintyvää antikoliiniesteraasina toimivaa alkaloidia – koskevista tutkimuksistaan. Hän julkaisi 1876 kirjoitelman *Ueber eine neue therapeutische Verwendung des Physostigmin*, jossa suositteli yhdistettä glaukooman eli silmänpainetaudin hoitoon. Yhdistettä käytetään tähän tarkoitukseen edelleen. Laquer huomasi, että kalabaruutteet alensivat silmänpainetta merkittävästi. Hän kärsi itsekin glaukoomasta, minkä vuoksi hän pystyi itse todentamaan tutkimustuloksensa. Tämä pidettiin kuitenkin hänen kollegoiltaan salassa hänen kuolemaansa asti.

## Lähteet
Uinnin Suomen-mestaruuskilpailut 1908

Suomen Uimaliitto järjesti mestaruuskilpailunsa 1908 useammassa eri paikassa ja eri aikoina.

Helsingissä 9. elokuuta 100 m ja 1 000 m vapaauinti, kerroshypyt ja vesipallo miehille.

Turussa 26. heinäkuuta miesten ponnahduslautahypyt ja naisten 100 m vapaauinti.

Vaasassa 2. elokuuta yhdistetty hengenpelastus ja uinti 100 m:n matkalla sekä viesti.

Tampereella 16. elokuuta miesten 200 m rintauinti ja naisten suorat hypyt.

## Miehet

### 100 m vapaauinti

### 1 000 m vapaauinti

### 200 m rintauinti

### 100 m hengenpelastusuinti

### 4 x 50 m viesti

### Ponnahduslauta

### Kerroshypyt

### Suorat hypyt

### Vesipallo

Vesipallomestaruuden voitti Helsingfors Simsällskap, joka voitti Helsingfors Idrottsklubbin 7-1.

## Naiset

### 100 m vapaauinti

### Suorat hypyt

## Lähteet
* 01.08.1909 Suomen Urheilulehti no 15

### Viitteet
There Will Never Be Another You

”**There Will Never Be Another You**” on Harry Warrenin säveltämä ja Mack Gordonin sanoittama musiikkikappale vuoden 1942 elokuvasta *Iceland*. Elokuvassa sen lauloi Joan Merrill Sammy Kayn orkesterin säestämänä. Kay nauhoitti kappaleen myös laulaja Nancy Normanin kanssa nousten listoilla 20. sijalle vuonna 1943. Woody Hermanin yhtye nauhoitti kappaleen sen ilmestymisvuonna.

Vuonna 1950 kappaleen nauhoitti jazzvibrafonisti Lionel Hampton, minkä jälkeen useat muutkin jazzartistit ottivat kappaleen ohjelmistoonsa. Sonny Stitt nauhoitti sen vuonna 1950, Oscar Petersonin trio vuonna 1952, Art Tatum vuonna 1953 ja Chet Baker vuonna 1954. Nykyään kappale kuuluu jazzmusiikin standardeihin.

## Suomalaiset levytykset
Suomeksi kappale on käännetty nimelle ”En löydä kaltaistasi”.
* 1991 The Swinghufvuds

## Lähteet
Suonukkalampi

**Suonukkalampi** on pieni lampi Rovaniemellä. Se sijaitsee reilun neljän kilometrin päässä Ounasrinteeltä. Suonukkalammen korkeus merenpinnasta on 77,6 metriä. Se on yhteydessä Suonukkaojan kautta Salmijärveen ja sitä kautta Kemijokeen.

## Lähteet
Lontoon sopimus (1786)

**Lontoon sopimus** oli sopimus, joka allekirjoitettiin Ison-Britannian kuningaskunnan ja Espanjan välillä 14. heinäkuuta 1786. Se käsitteli brittiläisten siirtokuntien asemaa Moskiittorannikolla, Keski-Amerikassa. 

Iso-Britannia suostui sopimuksessa siirtämään pois asukkaansa Moskiittorannikolta. Vastineeksi Espanja antoi brittimetsureiden käyttöön laajemman alueen Jukatanin niemimaalle ja luvan mahongin ja muiden arvopuiden kaatamiseen. Britit evakuoivat Moskiittorannikolta noin 2&nbsp;000 asukastaan ja siirsivät ne pääasiassa Belizeen, mutta myös Jamaikalle, Grand Caymanille ja Roatánille.
Jennifer White

**Jennifer White** (s. 7. helmikuuta 1988 Agoura Hills, Kalifornia, Yhdysvallat) on yhdysvaltalainen pornonäyttelijä. Hän on toiminut myös *[[Penthouse]]n* mallina.

Complex sivusto listasi Whiten vuoden 2011 kuudenneksi kuumimmaksi pornonäyttelijäksi.

## Ura
White sai idean työskennellä pornoalalla työskennellessään rusketussalongissa. Useat asiakkaat olivat pornonäyttelijöitä ja White kiinnostui heidän myötä alasta ollessaan samalla veloissa opiskelun johdosta. Hän huomasi myöhemmin Metro Talent yhtiön mainoksen, joka etsi uusia naisia heidän alalleen. Pian White haastattelun päätteeksi aloitti elokuvissa esiintymisen tammikuussa 2009 opiskellessaan samaan aikaan kosmetologiaa. Esiintymisnimeä keksiessään hän halusi sen kuulostavan oikealta nimeltä ja koska hän itse näyttää naapurin tytöltä. Jennifer nimen hän keksi ystäviensä kanssa, jotka pitivät kaikkia tavallisia tyttöjä Jenniferin näköisinä. Sukunimen White hän puolestaan keksi suosikki Disneyn prinsessasta Lumikista ().

White huomioitiin heti toisena vuotenaan AVN-ehdokkuudella parhaasta uudesta tähdestä. 2011 hän esitti Betty Rossia, Bruce Bannerin kiinnostuksen kohdetta elokuvassa *Captain America XXX: An Extreme Comixxx Parody*. 2012 White huomioitiin myös vuoden 2010 elokuvan *Sloppy Head 3* parhaasta oraaliseksikohdasta. Lisäksi hänet huomioitiin parhaasta POV seksikohtauksesta elokuvasta *Jerkoff Material 6*. White oli 2013 ehdolla kahdessa eri AVN luokassa. Parhaasta anaalikohtauksesta *Star Wars XXX: A Porn Parodyssa*, jossa hän esitti naispuolista tuskenia, sekä parhaasta kolmen kimpasta elokuvassa *Farm Girls Gone Bad*. White huomioitiin 2014 AVN-gaalassa nyt neljässä eri luokassa. Elokuvasta *Stripper* hän oli ehdolla parhaaksi näyttelijäksi. Sitä vastoin elokuvasta *Party with Rikki Six* White oli ehdolla parhaasta ryhmäseksikohtauksesta.

## Siviilissä
White seuraa vapaa-ajallaan elokuvia ja televisiosarjoja, joista hän on maininnut suosikikseen Pulp Fiction, Game of Thrones, Boardwalk Empire ja True Blood.

## Lähteet

## Aiheesta muualla
*
Rothåf

**Rothåf** on ruotsalainen aatelissuku. Sen perustaja oli piispa Isaacus Rothoviuksen poika Jonas Rothovius. Jonas (s. 1. lokakuuta 1629) opiskeli ensin Turun akatemiassa sen perustamisesta lähtien. Hänen yksityisopettajansa oli maisteri Enevaldus Svenonius, jonka kanssa hän siirtyi 1648 jatkamaan opintojaan Uppsalan yliopistoon. Isä ilmeisesti toivoi pojasta pappia, mutta hänestä tuli juristi, 1668 asessori Svean hovioikeuteen ja 1674 revisiosihteeri. Jonas Rothovius aateloitiin 30. syyskuuta 1675 Rothåf-nimisenä, ja hän kuoli Tukholmassa 29. heinäkuuta 1676

Jonas Rothåfin poika Jonas Rothof (k. 1721) oli tunnettu pietisti ja pietistisen kirjallisuuden kääntäjä.

## Lähteet
*

### Viitteet
Tor Borg

**Tor Borg** oli suomalainen liikemies, jonka koira **Jackie** aiheutti kummallisen välikohtauksen 1941 natsi-Saksan kanssa. Koira näytti tekevän Hitler-tervehdyksen 'hitler'-sanan kuullessaan. Saksan ulkoministeriö käytti paljon aikaa selvittääkseen asiaa ja tutkiakseen, voisiko Tor Borgin asettaa syytteeseen Hitlerin halventamisesta tai voisiko Tor Borgin liiketoimia Saksan kanssa boikotoida. Borg kiisti kouluttaneensa koiran natsitervehdyksen tekoon. Lopulta Saksa luovutti selvittelyn.

Borgin yhtiö oli Tampereen Rohdoskauppa Oy, jonka nimi oli myöhemmin Tamro.
Se osti tavaraa ainakin IG Farben -yhtiöltä Saksasta.

Borg kuoli vuonna 1959, 60 vuoden ikäisenä. Koira Jackie kuoli luonnollisesti.

## Lähteet
* http://www.msnbc.msn.com/id/40963869/ns/world_news-europe/
* http://www.bbc.co.uk/news/world-europe-12139150
* http://www.nytimes.com/2011/01/12/world/europe/12nazi.html
* http://www.taz.de/1/archiv/archiv/?dig=2011/01/08/a0019
Han van Meegeren

**Han van Meegeren** (10. lokakuuta 1889 Deventer – 30. joulukuuta 1947 Amsterdam) oli alankomaalainen lahjakas mutta urallaan epäonnistunut taidemaalari sekä menestyksekäs taideväärentäjä, joka erikoistui väärentämään varsinkin 1600-luvulla eläneen Jan Vermeerin teoksia. Van Meegereniä on pidetty yhtenä kaikkien aikojen tunnetuimmista taideväärentäjistä.

## Elämäkerta

Van Meegeren syntyi keskiluokkaiseen perheeseen ja kiinnostui jo nuorena taiteesta. Hän ei saanut loppututkintoa Delftin teknillisestä oppilaitoksesta, mutta sai palkinnon parhaasta opiskelijan tekemästä maalauksesta. Hän piti ensimmäisen näyttelynsä Haagissa vuonna 1922, mutta kriitikot haukkuivat sen. Van Meegeren joutui piirtämään muotokuvia ja maalaamaan postikortteja elättääkseen itsensä, mikä katkeroitti hänet taidemaailmaa ja varsinkin taideasiantuntijoita kohtaan. Niinpä hän päätti ryhtyä väärentäjäksi.

Van Meegeren osti huvilan Ranskasta ja valmisteli väärennöksiään neljän vuoden ajan hankkimalla vuosisatoja vanhoja kankaita ja valmistamalla vanhan näköisiä värejä. Hän onnistui vuosina 1937–1943 myymään kahdeksan väärennettyä ”Vermeeriä” yhteensä runsaan seitsemän miljoonan guldenin hinnasta. Niistä paras oli ensimmäinen, *Kristus opetuslapsineen emmausmäellä*. Erityisen suurta tyydytystä van Meegerenille tuotti se, että hänen eniten halveksimansa taideasiantuntija Abraham Bredius meni halpaan ja todisti taulun aidoksi. Van Meegeren oli alun perin suunnitellut vain nöyryyttävänsä Brediusta paljastamalla väärennöksen, mutta päättikin ruveta ansaitsemaan väärennöksillään. Toisen maailmansodan päättyessä hän oli upporikas. Hän väitti väärentämiensä maalausten olevan peräisin siltä 12 vuoden ajanjaksolta Vermeerin elämässä, jota ei tarkemmin tunneta.
 
Vuonna 1945 van Meegeren joutui oikeuteen, sillä hän oli sodan aikana myynyt välittäjän kautta väärentämänsä Vermeerin teoksen *Nainen aviorikoksesta syytettynä* Saksan valtakunnanmarsalkka Hermann Göringille yli puolen miljoonan guldenin hinnasta. Kansallisaarteen myymistä miehittäjälle pidettiin maanpetoksellisena. Oikeudessa van Meegerenin oli lopulta paljastettava itsensä väärentäjäksi vapautuakseen syytteestä, sillä häntä uhkasi kuolemanrangaistus. Kun Bredius ja muut asiantuntijat totesivat Meegerenin myymät teokset edelleen aidoiksi, oli hänen maalattava todistajien edessä ja vartioinnin alaisena vielä yksi Vermeer, *Nuori kristus opettamassa temppelissä*, todistaakseen sanansa. Se oli niin vakuuttava, että syytteet peruttiin ilman että hänen tarvitsi edes viimeistellä sitä.

Sen sijaan van Meegereniä vastaan nostettiin uusia syytteitä petoksesta. Lokakuussa 1947 hänet todettiin syylliseksi vain päivän kestäneessä oikeudenkäynnissä ja tuomittiin yhdeksi vuodeksi vankeuteen. Hän kuitenkin sai sydänkohtauksen ennen tuomion täytäntöönpanoa ja kuoli kuusi viikkoa myöhemmin.

## Lähteet
*Stuart Gordon: *Suuri huijausten kirja*, s. 365–367. Euroword, 1999. 

### Viitteet

## Aiheesta muualla

*The Meegeren website
*Han van Meegeren, kuvia van Meegerenin väärennöksistä
Helsingin lyhytelokuvafestivaali

**Helsingin lyhytelokuvafestivaali**, aiemmin *Kettupäivät*, on Suomen elokuvakontaktin järjestämä vuosittainen lyhytelokuvatapahtuma.

Juhla järjestetään marraskuussa, ja juhlassa jaetaan vuodesta 2011 alkaen parhaalle lyhytelokuvalle 3&nbsp;000 euron arvoinen Kettu-palkinto.

## Palkitut elokuvat

;2013
* Paras ammattilaisfiktio: Virva Kunttu ja Vuokko Kunttu, Milk
* Paras opiskelijafiktio: Juho Tuovila, Ylistys
* Paras ammattilaisdokumentti: Hannes Vartiainen ja Pekka Veikkolainen, Hätäkutsu
* Paras opiskelijadokumentti: Sara Aaltonen, Supersankarin tytär
* Paras kokeellinen elokuva: Henna-Leena Heiska, Today we live
* Paras ammattimaisanimaatio: Joni Männistö, Electric Soul
* Paras opiskelijaanimaatio: Kari Pieskä, Viis varpaista

;2012
* Paras ammattilaisfiktio: Selma Vilhunen, Pitääkö mun kaikki hoitaa? 
* Pa­ras opis­ke­li­ja­fik­tio: Antti Heikki Pesonen, Kor­so­teo­ria
* Paras ammattilaisdokumentti: Iiris Härmä, Hiljaisen talven lapsi.
* Pa­ras opis­ke­li­ja­do­ku­ment­ti: Katja Lautamatti, Lin­tu toi­sel­ta tai­vaal­ta.
* Par­as ko­keel­li­nen elo­ku­va­: Hanna Saarikoski, See Pa­ris and Die.
* Par­as ani­maa­tio­elo­ku­va­: Jenni Rahkonen, Hä­nen ti­lan­ne.

;2011
* Paras ammattilaisfiktio: Teemu Nikki, Kalajuttu
* Paras opiskelijafiktio: Lauri-Matti Parppei, Eräänlainen rakkaustarina
* Paras ammattilaisdokumentti: P.V. Lehtinen, Sielunsieppaaja
* Paras opiskelijadokumentti: Niina Panda Vuorisara, Olisin toivonut sinut vierelleni
* Paras Foxoff-elokuva: Juha Ilmari Laine: Habemus Papam?
* Paras kokeellinen elokuva: Seppo Renvall, Musta
* Paras animaatioelo­ku­va: Heta Jokinen, Sivussa

;2010
* Paras ammattilaisfiktio: Elias Koskimies, Päivät
* Paras opiskelijafiktio: Jussi Sandhu ja Ville Hekonen, Helvelin hyvää työtä
* Paras ammattilaisdokumentti: Juhanna Vanhala, Voitko rakastaa
* Paras opiskelijadokumentti: Elina Talvensaari, Miten marjoja poimitaan
* Paras Foxoff-elokuva: Helmi Kajaste, Antti Kangas, Yrjö Kari-Koskinen, Mikko Kotisaari, Pekka Laurila, Heikki Ollikainen, Matias Piispanen, Jussi Tarvainen ja Jan Wolski: 1000 auringon kirkkaus
* Paras kokeellinen elokuva: Pilvi Takala, Real Snow White
* Paras animaatioelo­ku­va: Jan Andersson ja Jessica Koivistoinen: Heaven shall burn

;2009
* Paras ammattilaisfiktio: Susanna Kotilainen, Veeti ja pavunvarsi
* Paras opiskelijafiktio: Mari-Kaisu Mononen, Mun sydän, mun vika
* Paras ammattilaisdokumentti: Jukka Kärkkäinen, Matkalla vanhuuteen
* Paras opiskelijadokumentti: Katja Niemi, ”R” niin kuin Realdoll
* Paras Foxoff-elokuva: Miikka Niskanen, Windowlicker
* Paras kokeellinen elokuva: Christian Lindblad, Elevaatio
* Paras animaatioelo­ku­va: Pauliina Punkki, Fengshui

## Lähteet

## Aiheesta muualla
*Festivaalien sivusto
Af Acrel

**af Acrel** oli ruotsalainen aatelissuku. 1500-luvulla suvun jäsenet ottivat nimekseen kotipaikkansa Åkerin mukaisesti Acrelius. Suvun vanhempi haara on aateloitu nimellä Akrell. Suku introdusoitiin vuonna 1780 Ruotsin ritarihuoneeseen aatelissukuna nr 2130.

Pappissuvun nuorempaan haaraan kuulunut Olof Acrel (1717−1806) opiskeli yhdeksi aikansa parhaista kirurgeista Ruotsissa ja vaikutti voimakkaasti Ruotsin tiedeakatemian toimintaan sen jäsenenä vuodesta 1746 lähtien. Vuonna 1755 hänelle myönnettiin professorin arvonimi, vuonna 1760 hän suoritti Upsalan yliopiston lääketieteen tohtorin tutkinnon ensimmäisenä Ruotsissa ja vuonna 1780 hänet aateloitiin nimellä af Acrel. 

Hän kuoli 89-vuotiaana vuonna 1806 ja hänen ainoan lapsensa Johan Elias af Acrelin kuoltua aiemmin alle vuoden ikäisenä, aatelissuku sammui.

## Lähteet
*

### Viitteet
Adelborg

**Adelborg** on ruotsalainen aatelissuku. Adjutantti Eric Otto Borgh (1741–1787) aateloitiin vuonna 1772 ja otettiin ritarihuoneen jäseneksi vuonna 1776, jolloin myös hänen vanhempi veljensä luutnantti Johan Borgh aateloitiin. He ottivat tuolloin nimen Adelborg.

## Suvun tunnettuja jäseniä

* Gertrud Adelborg (1853–1942), opettaja ja feministi
* Ottilia Adelborg (1855–1936), taiteilija
* Per Otto Adelborg (1781–1818), upseeri ja pilapiirtäjä

## Lähteet
Born This Way: The Remix

**Born This Way: The Remix** on yhdysvaltalaisen pop-laulaja Lady Gagan toinen remix-albumi, joka julkaistiin 18.&nbsp;marraskuuta&nbsp;2011. Albumi sisältää remix-versioita artistin toisen studioalbumin, *[[Born This Way]]n* kappaleista.

## Kappaleet

## Lähteet
HMS Wrangler

**HMS Wrangler** on ollut kuuden Britannian Kuninkaallisen laivaston aluksen nimenä.

* HMS Wrangler (1797), 12-tykkinen tykkivene
* HMS Wrangler (1805), 12-tykkinen tykkipriki
* HMS Wrangler (1854), Arrow-luokan puinen tykkivene
* HMS Wrangler (1880), Banterer-luokan tykkivene
* HMS Wrangler (R48), W-luokan hävittäjä.
Kielihäiriö

Kehityksellisellä **kielihäiriöllä** (kielellinen erityisvaikeus, aiemmin dysfasia) tarkoitetaan poikkeavaa tai merkittävästi viivästynyttä kielen kehitystä. Sen oirekuva ja vaikeusaste voivat vaihdella. Kehityksellinen kielihäiriö ilmenee erityisesti puheen tuottamisen ja/tai ymmärtämisen vaikeutena. Lisäksi lapsella saattaa olla ongelmia vuorovaikutuksessa ja kommunikoinnissa.

## Lähteet

## Aiheesta muualla
* Tiivis täsmäkuntoutus kehittää kielihäiriöisten lasten kerrontaa (väitös)
Abrahamsson (suku)

**Abrahamsson** oli ruotsalainen aatelissuku. Suvun ensimmäinen tunnettu jäsen Peder Abrahamsson oli Köpingin raatimies Taalainmaalla, ja hänen poikansa Abraham Pedersson toimi Tukholmassa kauppiaana. Tämän poika Peder Abrahamsson syntyi 1668 ja toimi tuomarina useilla paikkakunnilla ja vuodesta 1704 Uplannissa sekä Tukholmassa. Hänet aateloitiin vuonna 1727, ja hän kuoli naimattomana Tukholmassa vuonna 1741.
## Lähteet
*

### Viitteet
Lentopallon Suomen Cup 2011

**[[Suomen Cup (lentopallo)|Lentopallon Suomen Cupiin]] 2011** osallistui 29 miesten ja 12 naisten joukkuetta. Miesten karsintakierrokset sekä 1. ja 2. kierros pelataan tappiosta ulos -menetelmällä, samoin naisten 1. kierros. Puolivälierät ja välierät pelattiin kaksoisotteluin. Miesten Cup -mestaruuden voitti 8. tammikuuta 2012 Vantaalla pelatussa loppuottelussa Tampereen Isku-Volley. Samana päivänä ja samassa paikassa käydyssä naisten finaalissa LP Viesti Salosta kukisti Oriveden Ponnistuksen viisieräisen taistelun päätteeksi.

## Miesten Cup

Loppuottelu pelattiin Vantaan Energia -areenalla.

## Naisten Cup

Loppuottelu pelattiin Vantaan Energia -areenalla.

## Lähteet
* Lentopalloliiton tulospalvelu
Major League Baseball -kausi 1908

**Major League Baseball -kausi 1908** päättyi Chicago Cubsin 4-1 voittoon Detroit Tigersista kauden päätteeksi pelatussa World Series -ottelusarjassa. Mestaruus oli Cubsin historian viimeinen aina vuoteen 2016 saakka.

## Runkosarjan sarjataulukot

 

## Aiheesta muualla

* Baseball almanakka - American League 1908 
* Baseball almanakka - National League 1908 
* Baseball almanakka - World Series 1908
Operaatio Kashmir

**Operaatio Kashmir** (*Mission Kashmir*) on Vidhu Vinod Chopran ohjaama ja tuottama intialainen hindinkielinen toimintaelokuva vuodelta 2000. Se oli vuoden kolmanneksi eniten tuottanut hindielokuva. Elokuva esitettiin Tukholman elokuvajuhlilla.

Elokuva kertoo Kashmirin konfliktialueella asuvasta Altaafista, jonka perhe tapetaan ja hänet adoptoi heidät tappanut mies. Kun Altaaf saa asian selville, hän päättää kostaa.

## Näyttelijät

## Soundtrack
Elokuvan musiikin sävelsi palkittu säveltäjätrio Shankar-Ehsaan-Loy.

# ”Bumbro” (Shankar Mahadevan, Jaspinder Narula, Sunidhi Chauhan)
# ”Chupke Se Sun” (Udit Narayan, Alka Yagnik)
# ”Rind Posh Maal” (Shankar Mahadevan)
# ”Socho Ke Jheelon Ka ”(Udit Narayan, Alka Yagnik)
# ”Maaf Karo” (Vinod Rathod, Anuradha Paudwal)
# ”So Ja Chanda” (Mahalaxmi Iyer)
# ”Dhuan Dhuan” (Shankar Mahadevan)

## Palkinnot
* Filmfare Awards
** Paras toiminta – Allan Amin

* International Indian Film Academy Awards
** Paras kuvaus – Binod Pradhan

* Screen Awards
** Paras miessivuosa – Sanjay Dutt

## Lähteet

## Aiheesta muualla
* 
* 
*
Kuosi

**Kuosi** on esineelle, etenkin vaatekappaleelle, ominainen muoto, malli tai tyyli. Kuosiksi voidaan myös kutsua vaatteiden tai tekstiilien koristekuviota, esimerkiksi kukkakuosi tai kašmirkuosi. Toistuvaa osaa kutsutaan joko *raportiksi* tai *mallikerraksi*. Raportti-nimitystä käytetään painokankaan, mallikerta-nimitystä kuosiin kudotun kankaan valmistuksessa.

## Katso myös
* Luettelo tekstiilikuoseista

## Lähteet

## Aiheesta muualla
International Software Testing Qualifications Board

**International Software Testing Qualifications Board** (**ISTQB®**) vastaa kansainvälisestä ISTQB® Certified Tester -sertifiointijärjestelmästä. Sertifiointi perustuu avoimesti saatavilla olevaan sertifikaattisisältöön ja sertifikaatteja on tarjolla eritasoisia perustasosta asiantuntijatasoon. ISTQB®:n jäseniä ovat lähes 50 alueellista järjestöä, niin sanottua Testing Board:ia. Maaliskuussa 2012 ISTQB® -sertifioitujen testaajien määrä maailmanlaajuisesti oli yli 200&nbsp;000.

ISTQB® tarjoaa seuraavia sertifiointitasoja:
* Perustaso (Foundation Level)

* Jatkotaso (Advanced Level)
:* Test Manager
:* Test Analyst
:*Technical Test Analyst
* Expert Level
:* Improving the Test Process
:* Test Management
:* Test Automation (tulossa myöhemmin)
:* Security Testing (tulossa myöhemmin)

## Finnish Software Testing Board (FiSTB)
Suomen edustaja ISTQB:ssa on FiSTB (Finnish Software Testing Board), joka vastaa suomalaisen näkökulman ja osaamisen tuomisesta kansainväliseen yhteistyöhön sekä myös koordinoi useiden kansallisten työryhmien toimintaa. FiSTB järjestää perustason (Foundation Level) sertifiointikokeet suomeksi sekä englanniksi ja jatkotason (Advanced Level) sertifiointikokeet englannin kielellä. FiSTB toimii yhteistyössä Tietotekniikan liitto ry:n kanssa.

## Lähteet

## Aiheesta muualla
*ISTQB:n viralliset kotisivut
*FiSTB:n kotisivut